**Rektor**

Slovenskej technickej univerzity v Bratislave

**vyhlasuje**

internú univerzitnú súťaž na vypísanie tém na postdoktorandské pracovné miesta

V súlade so smernicou č. 6/2014 - SR *Postdoktorandské výskumné pobyty na Slovenskej technickej univerzite v Bratislave* rektor STU vyhlasuje univerzitnú súťaž na vypísanie tém na postdoktorandské pracovné miesta. Vyhlásená súťaž predstavuje prvé kolo pri vytváraní postdoktorandských pracovných miest. Cieľom je vybrať najkvalitnejšie výskumné témy pre takéto pracovné miesta. Oprávnenými navrhovateľmi výskumných tém sú docenti, profesori a výskumní pracovníci (vedecký kvalifikačný stupeň IIa a I) STU v nadväznosti na riešenie konkrétnych výskumných projektov, prípadne predložené výskumné zámery, ktorým neboli pridelené postdoktorandské pracovné pobyty posledných 6 rokov do dátumu uzávierky podávania návrhov a sú zamestnaní na STU na ustanovený týždenný pracovný čas.

Návrh musí byť zdôvodnený aktuálnosťou a perspektívnosťou problematiky a jej významom pre personálne budovanie pracoviska v kontexte zabezpečenia riešenia prioritných tém výskumu a vývoja fakulty a univerzity. Akceptované budú návrhy na postdoktorandské témy, orientované aj na uspokojovanie kľúčových spoločenských potrieb.

Za jednotlivé fakulty/Ústav manažmentu možno predložiť maximálne dva návrhy. Predložené návrhy tém posúdi komisia menovaná rektorom. Po vybraní najlepších päť tém na postdoktorandské pracovné pobyty bude vyhlásená výzva na ich obsadenie s predpokladaným nástupom 1. 9. 2020.

**Termín vyhlásenia výzvy**: 3. 2. 2020

**Uzávierka podávania návrhov**: 30. 4. 2020

**Náležitosti podaného návrhu:**

* Meno navrhovateľa,
* Špecifikácia navrhovanej témy s poukázaním na jej aktuálnosť a relevantnosť a prepojenie s konkrétnymi bežiacimi projektmi navrhovateľa,
* CV navrhovateľa s akcentom na jeho vedeckovýskumné aktivity,
* Základné scientometrické ukazovatele navrhovateľa (zoznam publikácií s dôrazom na práce indexované vo WOS a SCOPUS a časopisecké práce, H-index, prehľad citácií, patentová aktivita, transfer poznatkov do praxe, ateliérové aktivity),
* Prehľad o domácich a zahraničných projektoch, ktorých bol navrhovateľ zodpovedným riešiteľom,
* Počet vyškolených doktorandov, ich uplatnenie vo vedeckovýskumnom priestore alebo priemyselnej praxi,
* Ďalšie prípadné informácie dokresľujúce vedecký profil navrhovateľa,
* Vyjadrenie vedúceho pracoviska a dekana.

**Návrhy zasielajte** **na adresu**:

 Útvar vedy a medzinárodnej vedeckotechnickej spolupráce

 Rektorát STU

 Vazovova 5

 812 43 Bratislava

**a elektronicky na:** miroslav.mihalik@stuba.sk

**Príloha:** Smernica 6/2014 – SR

(<http://www.stuba.sk/new/docs/stu/pracoviska/rektorat/odd_pravne_organizacne/uplne%20znenie%20postdoktorandske%20pobyty.pdf>)